PATVIRTINTA

Skuodo Bartuvos progimnazijos direktoriaus 2021 m. gruodžio 6 d.

įsakymu Nr. V1-81

# SKUODO BARTUVOS PROGIMNAZIJOS MOKINIŲ ELGESIO TAISYKLĖS

**I SKYRIUS**

**BENDROSIOS NUOSTATOS**

1. Skuodo Bartuvos progimnazija ugdo mokinių vertybines nuostatas, leidžiančias tapti doru, atsakingu ir patriotišku žmogumi, gebančiu sėkmingai gyventi ir kurti nuolat kintančiame pasaulyje.
2. Mokinių elgesio taisyklės (toliau vadinama – Taisyklės) reglamentuoja mokinių darbą ir vidaus tvarką bei apibrėžia bendrąsias mokinių elgesio normas, mokinių skatinimą ir drausminimą. Nuotolinio ugdymo(si) metu laikomasi ugdymo proceso organizavimo nuotoliniu būdu Skuodo Bartuvos progimnazijoje tvarkos apraše, patvirtintame Skuodo Bartuvos progimnazijos direktoriaus 2021 m. vasario 1 d. įsakymu Nr. V1-10 nurodytų reikalavimų.
3. Mokinių taisyklės grindžiamos Lietuvos Respublikos švietimo įstatymo, Vaiko teisių konvencijos, Lietuvos Respublikos Vaikų teisių apsaugos pagrindų įstatymo reikalavimais, kitais Švietimo, mokslo ir sporto ministerijos norminiais teisės aktais, mokymosi sutartimi.

# II SKYRIUS

# MOKINIŲ ELGESIO TAISYKLĖS

1. Mokinys turi teisę:
	1. mokytis psichologiškai, dvasiškai ir fiziškai saugioje aplinkoje;
	2. į saviraiškos laisvę, nekenkiant kitiems;
	3. gauti kokybišką švietimą;
	4. gauti informaciją apie švietimo programas, mokymosi formas;
	5. gauti socialinę, psichologinę bei specialiąją pedagoginę pagalbą;
	6. gauti informaciją apie savo mokymosi pasiekimų vertinimą;
	7. pasirinkti neformaliojo švietimo užsiėmimus, programų modulius;
	8. esant būtinybei, nustatyta tvarka gauti namų mokymą;
	9. dalyvauti progimnazijos savivaldos bei projektinėje veikloje;
	10. teikti siūlymus dėl ugdymo proceso ir popamokinės veiklos tobulinimo;
	11. kreiptis rūpimais klausimais į progimnazijos administraciją, mokytojus bei pagalbos mokiniui specialistus;
	12. naudotis biblioteka, mokomuosiuose kabinetuose esančiu inventoriumi ir IT įranga mokymosi tikslais;
	13. įstatymų nustatyta tvarka ginti savo teises.

# Mokinio pareigos:

* 1. laikytis visų mokymosi sutarties sąlygų, šių taisyklių ir kitų progimnazijos tvarką reglamentuojančių dokumentų;
	2. gerbti savo tautos kalbą, kultūrą, papročius bei tradicijas;
	3. gerbti visus bendruomenės narius ir nepažeisti jų teisių;
	4. pagal savo gebėjimus stropiai mokytis, sąžiningai ir laiku atlikti kontrolines užduotis, maksimaliai išnaudoti progimnazijos teikiamas ugdymosi galimybes;
	5. pamokos metu laikytis mokytojo nustatytos darbo pamokoje tvarkos, atlikti visas mokytojo skiriamas klasės ir namų užduotis, netrukdyti dirbti kitiems mokiniams, neužsiimti pašaline, nesusijusia su mokymo procesu veikla;
	6. punktualiai ir reguliariai lankyti progimnaziją, nevėluoti į pamokas, nepraleisti pamokų be pateisinamos priežasties; (Skuodo Bartuvos progimnazijos mokinių pamokų lankomumo apskaitos

ir pamokų progimnazijoje nelankymo prevencijos tvarkos aprašas, patvirtintas Skuodo Bartuvos progimnazijos direktoriaus 2019 m. lapkričio 12 d. įsakymu Nr. V1-85);

* 1. praleistų pamokų pateisinančius dokumentus pateikti klasės vadovui pirmą dieną po praleistų pamokų grįžus į progimnaziją;
	2. kasdien turėti visas ugdymo procesui reikalingas priemones;
	3. tvarkingai prižiūrėti vadovėlius ir sąsiuvinius, laikytis bendrųjų kalbos reikalavimų;
	4. atsakingai elgtis virtualioje erdvėje, gerbti savo ir kitų asmenų privatumą ir teises;
	5. vykdyti progimnazijos administracijos, mokytojų, tarybos, progimnazijos tarynos bei kitų savivaldos institucijų nutarimus;
	6. žinoti saugaus eismo, elektrosaugos, elgesio prie vandens, ant ledo bei saugaus darbo ir elgesio pamokų metu taisykles ir jų laikytis;
	7. rūpintis savo ir kitų bendruomenės narių saugumu: nedelsiant kreiptis pagalbos į suaugusiuosius dėl gresiančio pavojaus, fizinio ir psichologinio smurto, pastebėtų įtartinų asmenų progimnazijos pastate ar teritorijoje;
	8. laikytis Olweus patyčių prevencijos programos taisyklių (Skuodo Bartuvos progimnazijos smurto ir patyčių prevencijos ir intervencijos vykdymo tvarkos aprašas, patvirtintas Skuodo Bartuvos progimnazijos direktoriaus 2017 m. spalio 12 d. įsakymu Nr.V1-196);
	9. laisvų pamokų metu būti progimnazijos teritorijoje;
	10. laikytis asmens higienos – rengtis švariai ir tvarkingai;
	11. kasdien dėvėti progimnazijos uniformą (Skuodo Bartuvos progimnazijos mokinių mokyklinių uniformų dėvėjimo tvarkos aprašas, parvirtintas Skuodo Bartuvos progimnazijos direktoriaus 2017 m. spalio 12 d. įsakymu Nr.V1-197);
	12. sportinę aprangą vilkėti tik fizinio ugdymo pamokose. Po šių pamokų persirengti ir persiauti avalynę;
	13. valgyti nurodytu laiku ir laikytis nustatytos elgesio ir valgymo tvarkos valgykloje;
	14. palaikyti švarą ir tvarką progimnazijoje bei tausoti ir saugoti jos turtą;
	15. baigęs pirmosios dalies pagrindinio ugdymo programą (8 klasę), mokinys privalo atsiskaityti su progimnazijos biblioteka;
	16. rūpintis geru progimnazijos vardu.

# Mokiniui draudžiama:

* 1. fiziškai ar psichologiškai smurtauti, tyčiotis iš mokinių ir kitų bendruomenės narių;
	2. progimnazijoje, jos teritorijoje ar išvykose turėti ir vartoti psichoaktyvias medžiagas (tabaką, elektronines cigaretes, energinius gėrimus, alkoholį, narkotikus ir kt.) ar būti apsvaigus nuo jų;
	3. progimnazijoje, jos teritorijoje ar išvykose turėti ginklų, nuodingų medžiagų, pirotechnikos gaminių ar kitų kenksmingų ir sveikatai pavojingų daiktų;
	4. vartoti necenzūrinius žodžius, žaisti azartinius žaidimus, vykdyti prekybą, mainus, vagiliauti;
	5. reikalauti pinigų, išnaudoti, versti meluoti kitus mokinius;
	6. prekiauti progimnazijoje ir jos teritorijoje bet kokiais daiktais, išskyrus prekybą, kuri yra numatyta progimnazijoje organizuojamų renginių metu;
	7. be administracijos leidimo vestis į progimnaziją pašalinius asmenis;
	8. pamokoje naudotis mobiliuoju telefonu, garso ir vaizdo technika be mokytojo leidimo;
	9. slapta filmuoti, fotografuoti, įrašinėti kitų asmenų (mokinių, mokytojų) veiklą ir pokalbius, viešinti jų atvaizdus ar platinti informaciją apie asmenį per masines informavimo priemones, socialinius tinklalapius internete;
	10. pamokų metu kramtyti kramtomąją gumą, valgyti, gerti gėrimus;
	11. pamokų ir kitų užsiėmimų metu be mokytojo leidimo išeiti iš kabineto, vaikščioti po progimnaziją;
	12. progimnazijos patalpose būti su kepurėmis ir gobtuvais.

# III SKYRIUS

# MOKINIŲ SKATINIMAS

1. Mokinių skatinamo formos (Skuodo Bartuvos progimnazijos mokinių skatinimo tvarkos aprašas, patvirtintas Skuodo Bartuvos progimnazijos direktoriaus 2015 m. balandžio 1 d. įsakymu Nr. V1 – 26):
	1. žodinė padėka, pagyrimas;
	2. pagyrimas elektroniniame dienyne;
	3. mokytojo, klasės vadovo, pagalbos mokiniui specialisto padėkos raštas;
	4. progimnazijos direktoriaus padėkos, pagyrimo raštas, išduodamas vadovaujantis direktoriaus įsakymu;
	5. vieša padėka progimnazijos internetinėje svetainėje, facebook paskyroje, informaciniame stende ir kt.;
	6. apdovanojimas asmeninėmis dovanėlėmis;
	7. padėkos raštas mokinio tėvams (globėjams, rūpintojams), išduodamas vadovaujantis direktoriaus įsakymu.

**IV SKYRIUS**

**MOKINIŲ DRAUSMINIMAS**

# Mokiniui, pažeidusiam elgesio taisykles taikomos prevencinės drausminimo priemonės:

# pastaba žodžiu, pokalbis su mokiniu;

# mokytojo, klasės vadovo, pagalbos mokiniui specialisto pastaba raštu elektroniniame dienyne;

# mokytojo, klasės vadovo, pagalbos mokiniui specialisto pokalbis su mokinio tėvais (globėjais, rūpintojais);

# mokiniui, pažeidusiam Olweus patyčių prevencijos programos taisykles, taikomos progimnazijos drausminimo kopėtėlės;

# svarstymas Vaiko gerovės komisijos posėdyje (mokinys, kuris nuolatos pažeidinėja Mokinio elgesio taisykles kartu su tėvais (globėjais, rūpintojais) yra kviečiamas į Vaiko gerovės komisijos posėdį);

# mokiniui ir jo tėvams (globėjams, rūpintojams) į Vaiko gerovės komisijos posėdį neatvykus be pateisinamos priežasties, mokinio elgesys svarstomas Administracijos posėdyje.

# Administracijos posėdyje taikomos šios poveikio priemonės:

# pastaba raštu – taikoma mokiniui, kuris nevykdo mokinio taisyklėse nurodytų įsipareigojimų;

# papeikimas – taikoma mokiniui, kuris pakartotinai nevykdo mokinio taisyklėse nurodytų įsipareigojimų;

# griežtas papeikimas – taikomas mokiniui, kuris sistemingai nevykdo mokinio taisyklėse nurodytų įsipareigojimų;

# viešas nukentėjusio asmens atsiprašymas – taikoma mokiniui, kuris savo elgesiu įžeidžia kito žmogaus garbę ir orumą;

# informacijos pateikimas raštu Skuodo rajono savivaldybės administracijos tarpinstitucinio bendradarbiavimo koordinatorei, policijos komisariatui – taikoma mokiniui, kuris nuolatos, sistemingai, piktybiškai pažeidinėja mokinio taisyklėse nurodytus įsipareigojimus;

# raštiškas Vaikų teisių ir įvaikinimo tarnybos informavimas, kai neužtikrinama vaiko teisė į mokymąsi;

# kreipimasis dėl Lietuvos Respublikos minimalios ir vidutinės priežiūros įstatymo taikymo mokiniui;

* 1. kai mokinio elgesys daro žalą ar kelia realų pavojų jo paties ir (ar) kitų asmenų gyvybei, sveikatai, saugumui ar turtui, yra taikomos poveikio priemonės ar veiksmai, numatyti progimnazijos poveikio priemonių taikymo netinkamai besielgiantiems mokiniams tvarkos apraše – mokinio ugdymosi vietos pakeitimas, progimnazijos direktoriaus ar jo įgalioto asmens iškvietimas, mokinio daiktų patikrinimas, pagrįstų fizinių veiksmų panaudojimas.
1. Finansinė atsakomybė:
	1. už mokinio padarytą materialinę žalą progimnazijai (sugadintą inventorių, suplėšytas ar pamestas knygas ir pan.) atsako jis ir jo tėvai (globėjai, rūpintojai);
	2. progimnazijos administracija gali paprašyti mokinio tėvų (globėjų, rūpintojų) iki nurodyto termino sugadintą inventorių pakeisti, nupirkti kitą, suremontuoti ar apmokėti jo remonto išlaidas pagal pateiktus dokumentus.

**V SKYRIUS**

**BAIGIAMOSIOS NUOSTATOS**

1. Šiose taisyklėse nenurodyti reikalavimai, kurių privalu laikytis ir su kuriais mokiniai supažindinami konkrečiose veiklose, kurie yra pateikti atskiruose tvarkų aprašuose ar kituose dokumentuose.
2. Su mokinio elgesio taisyklėmis mokinius pasirašytinai supažindina klasės vadovas ar kitas progimnazijos direktoriaus įgaliotas asmuo. Taip pat yra informuojami mokinių tėvai (globėjai, rūpintojai).
3. Taisyklės gali būti keičiamos, papildomos, keičiantis teisės aktams, keičiant progimnazijos darbo organizavimą.
4. Taisyklės skelbiamos viešai (skelbimų lentoje ir progimnazijos interneto svetainėje adresu www.bartuva.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_